Miestne zastupiteľstvo mestskej časti Bratislava-Petržalka

Materiál na rokovanie miestneho zastupiteľstva
mestskej časti Bratislava-Petržalka
dňa 27. marca 2007

Materiál číslo: 27/2007

K bodu: Správa o uplatňovaní zákona č. 211/2000 Z. z. o slobodnom prístupe k  informáciám v podmienkach Miestneho úradu mestskej časti Bratislava-Petržalka  za  rok 2006.	

Predkladá:		Návrh uznesenia:

PhDr. František Guth 	Miestne zastupiteľstvo mestskej časti
prednosta	                                               Bratislava - Petržalka
 
					berie na vedomie 					

					Správu o uplatňovaní zákona č.211/2000
Prerokované: 				Z. z. o slobodnom prístupe k informáciám
v miestnej rade	v podmienkach Miestneho úradu mestskej časti 
dňa 13. marca	2007				Bratislava-Petržalka v roku 2006

Spracoval:
PhDr. Denisa Paulenová
organizačné oddelenie

      
Správa
o uplatňovaní zákona NR SR č. 211/2000 Z. z. o slobodnom prístupe k informáciám v podmienkach Miestneho úradu mestskej časti Bratislava-Petržalka

                 		V súlade s plánom práce orgánov mestskej časti Bratislava-Petržalka predkladám informáciu o uplatňovaní zákona č. 211/2000 Z. z. od 1. januára 2006 do 31. decembra 2006  v podmienkach Miestneho úradu mestskej časti Bratislava-Petržalka.

		Právo na informácie je v Slovenskej republike garantované ústavou a inými dokumentami o ľudských právach. Prijatie zákona č. 211/2000 Z.z. o slobodnom prístupe k informáciám a o zmene a doplnení niektorých zákonov poskytlo občanom zákonný rámec prístupu k informáciám. Zákon o slobodnom prístupe k informáciám definuje osoby, ktoré sú povinné zverejňovať údaje, určuje, ktoré informácie sú prístupné a kedy môže dôjsť k obmedzeniu ich zverejnenia. Zákon ďalej hovorí o tom, akou formou sa žiada o informácie, ako a v akej lehote sa na ne odpovedá a ustanovuje tiež opravné prostriedky a sankcie za porušovania zákona. 
V podmienkach Miestneho úradu mestskej časti Bratislava-Petržalka je kontaktnou zamestnankyňou vo veci prijímania a evidencie podaní vyplývajúcich zo zákona NR SR číslo 211/2000 Z. z. pracovníčka organizačného oddelenia. Vybavenie dožiadania vo veci informácií zabezpečujú vecne príslušné organizačné útvary Miestneho úradu mestskej časti Bratislava-Petržalka a zodpovedným zamestnancom za celkovú realizáciu úloh vyplývajúcich z vyššie citovaného zákona na úrade je prednosta Miestneho úradu mestskej časti Bratislava-Petržalka. Odvolacím orgánom je starosta mestskej časti Bratislava-Petržalka.
	
Informácie, ktoré súvisia s miestnym úradom a mestskou časťou je možné získať oboznámením sa s obsahom písomností na vývesných úradných tabuliach, vo vestibule budovy miestneho úradu a pred budovou miestneho úradu na Romanovej ulici. Ďalej sú informácie zverejnené na internetovej stránke www.petrzalka.sk, prípadne sa dajú získať na základe žiadosti doručenej na miestny úrad. Žiadosť je možné podať písomne v podateľni miestneho úradu na Kutlíkovej ul. č. 17 na prízemí, každý pracovný deň. Žiadosť je možné doručiť aj prostredníctvom elektronickej pošty na adrese petrzalka@petrzalka.sk, alebo prostredníctvom faxu a jeho číslo je 6381-4964. Žiadosť o poskytnutie informácií sa môže podať aj osobne (ústne) na príslušnom útvare miestneho úradu do zápisnice, alebo v podateľni.

 		Od 1.1. 2006 do 31.12. 2006 prijal miestny úrad celkom 48 žiadostí o sprístupnenie informácií.  Boli to informácie, ktoré sa týkali činností:	

a/ oddelenia  územného rozvoja a dopravy:  
-	povolenia na telekomunikačnú stavbu na obytnom domu
-	počet vyhradených parkovacích miest na Belinského ulici
-	prevádzkovanie verejného osvetlenia – odstúpené na magistrát (vydané rozhodnutie – požadované informácie nie sú k dispozícii)
-	osadenia kontajnerových stanovíšť na Šintavskej ul. (vydané rozhodnutie – požadované informácie nie sú k dispozícii)

b/ finančné oddelenie.: 
-	vyžiadanie stanoviska MF SR k podávaniu daňových priznaní – odstúpené na magistrát (vydané rozhodnutie – požadované informácie nie sú k dispozícii)
-	poskytnutie mena a priezviska fyzických osôb a právnických osôb, ktorým bola z prostriedkov mestskej časti poskytnutá dotácia, dar, pôžička za obdobie 2. polroka
r. 2005
-	poskytnutie mena a priezviska fyzických osôb a právnických osôb, ktorým bola z prostriedkov mestskej časti poskytnutá dotácia, dar, pôžička za obdobie 1. polroka 
r. 2006
-	výška poskytnutých finančných prostriedkov na sochu Jána Pavla II
-	záverečné správy a vyúčtovanie dotácií poskytnutých spoločnosti MRK Agency za roky 2002 - 2006
-	výpisy z evidencie faktúr pre agentúru MRK za roky 2002 – 2006
-	meno osoby, ktorá nahlásila neplatiča za psa

c/ oddelenie správy miestneho majetku:
-	IČO, adresy, výpisy z obchodného registra organizácií zriadených mestskou časťou Bratislava-Petržalka
-	kópie zriaďovateľských listín, miestnych podnikov a poskytnutie telefónneho zoznamu miestnych podnikov
-	poskytnutie zriaďovacej listiny Bytového podniku Petržalka

d/ oddelenie  životného prostredia:
-    starostlivosť o zeleň v okolí obytného domu VAZEX na Budatínskej ulici
-    vyžiadanie VZN o starostlivosti o zeleň

e/ oddelenie územného konania a stavebného poriadku:
-	informácia o prebiehajúcich stavebných konaniach na supermarkety a hypermarkety v mestskej časti Bratislava-Petržalka (2x – jedno odstúpené z magistrátu)
-	údaje o stavebníkovi Polyfunkčného centra Bratislava-Petržalka na Zadunajskej ul. (výzva na doplnenie údajov – vydané rozhodnutie – požadované informácie nie sú k dispozícii)
-	všetky verejnosti prístupné informácie za roky 2003 – 2006 a verejné vyhlášky na CD nosiči (vydané rozhodnutie – požadované informácie nie sú k dispozícii)
-	vyžiadanie rozhodnutia o umiestnení stavby Polyfunkčné centrum Bratislava-Petržalka – III. etapa	
-	doplnenie chýbajúcej dokumentácie k informácii o Polyfunkčnom centre Bratislava-Petržalka – III. etapa 	(vydané rozhodnutie – požadované informácie nie sú k dispozícii)
-	fotokópia zápisu o odovzdaní a prevzatí bytu na Gercenovej ul. 	(vydané rozhodnutie – požadované informácie nie sú k dispozícii)
-	vyžiadanie dokladov týkajúcich sa výstavby a užívania rodinného domu	(vydané rozhodnutie – požadované informácie nie sú k dispozícii)
-	vyžiadanie rozhodnutia o povolení výstavby Polyfunkčného centra Bratislava-Petržalka – III. etapa 	
-	zaslanie kópií dokumentácie k povoleniu výstavby Polyfunkčného centra Bratislava-Petržalka – III. etapa 	(vydané rozhodnutie o zneprístupnení informácie, ide o duševné vlastníctvo investora)
-	poskytnutie kompletnej dokumentácie k výstavbe Aupark Tower
-	územné a stavebné konanie v okolí Krasovského ulice	(výzva na doplnenie – vydané rozhodnutie – požadované informácie nie sú k dispozícii)
-	územné a stavebné konanie pri Chorvátskom ramene (výzva na doplnenie – (vydané rozhodnutie – požadované informácie nie sú k dispozícii)
-	počet postavených a odovzdaných bezbariérových bytov	(vydané rozhodnutie – požadované informácie nie sú k dispozícii)
-	územné a stavebné konanie v okolí Krasovského ulice – čiastočná informácia, (vydané rozhodnutie – požadované informácie na budúce konania nie sú k dispozícii)
-	výstavba Vienna Gate – čiastočná informácia (vydané rozhodnutie – požadované informácie nie sú k dispozícii)
-	zoznam všetkých stavebných povolení vydaných pre Jarovce, Rusovce a Čunovo(vydané rozhodnutie – požadované informácie nie sú k dispozícii)
-	postup odstránenia stánku Propeler na Tyršovom nábreží
-	vydanie stavebného povolenia na Vienna Gate
-	zmluvy k výstavbe na Rusovskej ceste
-	legálnosť stavieb (garáž a studňa) v starej Petržalke, čiastočná informácia (vydané rozhodnutie – požadované informácie nie sú k dispozícii)
-	vydanie stavebného povolenia na betonárku na Dolnozemskej ceste
-	búračské práce na ČS Slovnaft na Panónskej ceste – čiastočná informácia (vydané rozhodnutie – požadované informácie nie sú k dispozícii)

f/ organizačné oddelenie:
-	zaslanie volebných obvodov v mestskej časti Bratislava-Petržalka

g/ odd. miestneho školstva:
-	štatistické informácie  o ZŠ Nobelovo nám. 6 (počet žiakov, pedagógov, nadčasové hodiny)
-	počty žiakov v ZŠ Nobelovo nám. 6 v rokoch 2001 – 2006
-	hodnotiace správy ZŠ Nobelovo nám. 6 za roky 2002 – 2005
-	odstúpené odvolanie voči nesprístupneniu informácie zo ZŠ Pankúchova 4
	
		h/ starosta, poslanci:
-	výška platu starostu
-	finančné náležitosti poslanca
-	výška platu a odmien poverenej starostky

i/ rôzne:
-	poskytovanie verejných služieb mestom
-	zabezpečenie služieb pre obyvateľov (cintoríny, cesty, osvetlenie, odpadové hospodárstvo, voda, zeleň...)

V porovnaní s rokom 2005 došlo k nárastu počtu žiadostí o 9 ( v roku 2005 úrad obdržal 39 žiadostí o informácie).
	Všetky žiadosti o sprístupnenie informácií boli vybavené  v súlade so zákonom č. 211/2000 Z. z. a na požadované informácie bola daná odpoveď.
Dve informácie boli odstúpené na vybavenie magistrátu z dôvodu vecnej príslušnosti. Trikrát bol žiadateľ vyzvaný na doplnenie, resp. upresnenie požadovaných informácií. 
	Celkovo bolo vydaných 12 rozhodnutí o zneprístupnení informácie. Rozhodnutie o úplnom nesprístupnení informácie bolo vydané v 7 prípadoch a to z dôvodu, že išlo o informácie, ktoré podliehajú ochrane vlastníckych práv alebo, že požadované informácie nemá povinná osoba k dispozícii.
	 
Čiastočná informácia bola poskytnutá v 5 prípadoch. V zmysle zákona rozhodnutie o nesprístupnení informácie povinná osoba vydá aj v prípade, že nemá k dispozícii požadovanú časť informácie. Takýchto rozhodnutí bolo 5.
		
	V súvislosti s vybavením informácie boli v dvoch prípadoch (stavebný poriadok) uplatnené poplatky, za ktoré mestská časť obdržala 366,- Sk. Zákonom stanovené 8-dňové lehoty na vybavenie boli dodržané. Väčšina odpovedí bola vybavená poštou, na požiadanie aj elektronickou poštou.

Materiál bol prerokovaný na zasadnutí miestnej rady dňa 13.3.2007, ktorá ho uznesením č. 24 odporučila predložiť na rokovanie miestneho zastupiteľstva.